Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 142

d) a Tanulmány megvalósítása érdekében vásárolt áruknak és kapcsolódó szolgáltatásoknak (például nemzetközi szállítás és biztosítás) állampolgárságának forrásának, illetve származásának az Egyesült Államokban kell lennie; valamint e) a Tanulmány támogatásához a Fogadó Országban szükséges áruk és szolgáltatások (például helyi elszállásolás, élelmezés és szállítás) nem tartoznak a fenti korlátozások alá. A TDA, kérésre, további részleteket bocsát rendelkezésre e rendelkezésekkel kapcsolatban. D) Nyilvántartások és könyvvizsgálat Az Adományozási Megállapodás alapján finanszírozott Vállalkozó és alvállalkozók az általánosan elfogadott számviteli eljárásoknak megfelelően kötelesek könyveket, nyilvántartásokat és más dokumentumokat vezetni oly módon, hogy azok megfelelően tükrözzék a szerződés alapján vagy azzal kapcsolatban végzett összes tranzakciót. E könyvekben, nyilvántartásokban és egyéb dokumentumokban világosan meg kell határozni és nyomon kell követni a TDA pénzeszközök felhasználását és kiadását, elkülönítetten más finanszírozási forrásoktól. Az ilyen könyveket, nyilvántartásokat és dokumentumokat a szerződés időtartama, valamint a TDA általi utolsó kifizetést követő három (3) éves időtartamra kell megőrizni. A Vállalkozó és az alvállalkozók kötelesek ésszerű időpontokban lehetőséget biztosítani a TDA-nak vagy a TDA felhatalmazott képviselőinek az ilyen könyvek, nyilvántartások és más dokumentációba való betekintésre és azok megvizsgálására. E) Az amerikai légitársaságok A jelen Adományozási Megállapodás alapján finanszírozott személyek vagy vagyontárgyak szállítását amerikai zászló alatt repülő légitársasággal kell elvégeztetni a 49 U.S.C. 40118 számú Fly America Act (az Amerikai Légitársaságok Igénybevételéről szóló törvény) szerint, amennyiben az ilyen légitársaságok szolgáltatásai rendelkezésre állnak, a vonatkozó amerikai kormányrendelet előírásainak megfelelően. F) Munkavállalók kártalanításának biztosítása A Vállalkozó köteles megfelelő munkavállalói kártalanítási biztosítást kötni a jelen szerződés alapján elvégzett munka fedezetére. G) Beszámolási kötelezettségek A Vállalkozó a Tanulmány befejezése után számított két (2) éven át évente március 1-jén köteles a TDA-t a Projekt állásáról levélben tájékoztatni. Ezenkívül, ha bármikor a Vállalkozó további megbízást kap az Ügyféltől, a Vállalkozó köteles erről a TDA-t értesíteni és megjelölni a Vállalkozó kapcsolattartóját, névvel, telefon- és faxszámmal. Mivel ezt az információt a TDA nyilvánosságra hozhatja, bármilyen bizalmas jellegű információt a Vállalkozó köteles ilyenként megjelölni és a TDA-nak külön benyújtani. A TDA az ilyen információ titkosságának fenntartásáról a vonatkozó jogszabályokkal összhangban gondoskodik. H) Kifizetési eljárások

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes